Dňa 30.4.2022 sa uskutočnilo **Formačné stretnutie Vincentskej rodiny** , v sále pod kostolom sv. Vincenta de Paul v Bratislave.

 Téma sa niesla pod názvom Služba milosrdnej lásky v skúsenosti sv. Vincenta de Paul.

 Spolu s ostatnými vetvami Vincetskej rodiny sa zo Spolku sv. Vincenta de Paul zúčastnilo 7 členov. Začiatok bol o 9.00 hod sv. omšou v kaplnke Zázračnej medaily, po ktorej sa prítomní presunuli do haly pod kostolom sv. Vincenta de Paul. Počkalo sa na spojenie on line s *prednášajúcim Vincentským* *pátrom z Talianska p.Luigi Nuovo*, CM. Podrobne rozobral dejiny milosrdnej lásky od čias sv. Vincenta de Paul až po súčasnosť. Poukázal na aspekty organizácie práce, „ robiť dobro, ale robiť ho dobre“, nie individuálne ale spoločne, na láskavosť a milosrdenstvo voči chudobným, pokoru a poníženosť osôb im slúžiacich a zároveň o evanjelizáciu deliť sa s chudobnými o chlieb a evanjelium . Misia a charita idú vždy spolu. Nasledovala práca v skupinkách, s otázkami k službe chudobným a k prepojeniu celej Vincentskej rodine. Po prestávke na kávu bola druhá prednáška pátra Luigi Nuovo k formovaniu k službe chudobným, „slovami nezištne a dobrovoľne slúžiť“ , dať zo srdca, prosiť Boha o milosť aby očistil naše srdce od egoizmu a dal nám milosť k službe. Byť srdečným, vedieť sa rozdeliť, byť „ Kristovou vôňou“ aby sme oslavovali Boha. Uvedomiť si , že nič nám nepatrí, ale všetko je Božia milosť. Keď dávame, dostávame, ak odpúšťame, je nám odpustené.

 Po prednáške nasledovalo obed a práca v skupinkách s otázkami ako slúžiť bezplatne a disponovane. Nasledovala modlitba, korunka k Božiemu milosrdenstvu a rozhlasová hra o Jankovi Havlíkovi, ktorú sme si mali možnosť vypočuť aj s autorom hry ............... .Po chvíli sa už kládli otázky k hre,  dramaturgii, hraných osôb, a aj osobné otázky zo života autora. Stretnutie sa ukončilo peknou piesňou autora dramaturgickej hry Janko Havlík ako aj zodpovedané osobné otázky.